Source: http://fakt24.sk/krimi/1178-tvrde-tresty-pre-okolicanyho-a-spol-sud-rozdal-tri-dozivotia
Timestamp: 2017-03-25 13:37:08+00:00

Document:
SÚD ROZHODOL Tvrdé tresty pre Okoličányho a spol.: Súd rozdal tri doživotia!
10.08.2016 00:00 / krimi
Tri doživotné tresty uložil senát Špecializovaného trestného súdu v Pezinku obžalovaným v prípade východoslovenskej zločineckej skupiny vedenej Róbertom O. Odpykať si ich majú konkrétne samotný Róbert O., Róbert N. a Jaroslav P. Róbert Okoličány | noviny.cz
Ďalší člen skupiny Jozef L. dostal úhrnný trest vo výške 25 rokov a zvyšných 12 obžalovaných tresty v rozmedzí od 3,5 do 12,5 roka. Obžalovaných súd uznal za vinných spolu z 20 skutkov vrátane zosnovania a podporovania zločineckej skupiny, niekoľkých vrážd, násilných útokov, vydierania alebo krádeží áut. Rozsudok ešte nie je právoplatný, obžalovaní, z ktorých sa ani jeden na vyhlásení rozsudku nezúčastnil, môžu v zákonnej lehote podať odvolanie. Záležitosťou by sa v tom prípade zaoberal Najvyšší súd SR.
Prokurátor pôvodne žaloval skupinu Róberta O. dovedna z 19 skutkov, medzi ktorými bolo založenie a zosnovanie zločineckej skupiny, vraždy, pokusy o vraždu.
Rozsudok konkrétne pripisuje členom skupiny zodpovednosť za vraždy Jozefa Eštóka, Jozefa Ferenca, Mareka Adama, Zdeňka Lhockého a Ganiho Selmaniho. Podľa obžaloby tieto vraždy naplánovali Róbert O. a Róbert N. a vykonávateľmi boli väčšinou Róbert N. a Jaroslav P. Pri vražde Eštóka pritom zahynul aj náhodný okoloidúci vodič Roman Straka. Podľa rozsudku členovia skupiny zorganizovali aj útoky na viacero osôb za pomoci železných tyčí alebo sekier alebo útoky na kasína a zábavné podniky s cieľom prinútiť ich majiteľov platiť za ochranu. Pri akciách využívali nelegálne držané zbrane a kradnuté autá. Proti skupine svedčil ako kľúčový svedok bývalý člen Róbert G.
Skutkami údajnej východoslovenskej zločineckej skupiny sa súdy zaoberajú od augusta 2007. Prokurátor pôvodne žaloval skupinu Róberta O. dovedna z 19 skutkov, medzi ktorými bolo založenie a zosnovanie zločineckej skupiny, vraždy, pokusy o vraždu, ublíženia na zdraví, ďalšie násilné trestné činy, nepovolené ozbrojovanie a vydieranie (úžera). Prípady viacerých obžalovaných, ktorí na súd nechodili, senát prvostupňového súdu postupne vyčlenil na štyri samostatné konania, čo sa neskôr ukázalo ako problém.
Bývalý Špeciálny súd vyniesol 17. februára 2009 rozsudok nad časťou skupiny - Róbertovi O. a Jaroslavovi P. vymeral doživotie, ďalší piati členovia dostali tresty v rozmedzí od štyroch do osem a pol roka. Členov údajnej zločineckej skupiny vtedy odsúdil za desať trestných činov, ktorých sa podľa žalobcu dopustili v rokoch 2000 až 2005. Obžalovaní sa voči verdiktu súdu odvolali. Rok po prvostupňovom verdikte 26. februára 2010 senát Najvyššieho súdu SR na neverejnom zasadnutí pôvodný rozsudok zrušil. Prípad vrátil Špecializovanému trestnému súdu v Pezinku na nové prejednanie a rozhodnutie. Zároveň mu nariadil, aby kauzu opäť spojil. pop | fakt24.sk
Témy: mafia, najvyšší súd, špecializovaný súd v pezinku, trest, róbert okoličány, doživotie POKLES NEHÔD Železnice Slovenskej republiky bilancujú: Počet nehôd na železničných priecestiach klesol Komentáre k článku
Kam ďalejPROBLEMATICKÝ ZÁSAH Moldavský zásah v rómskej osade: Právnici spochybňujú ...AKCIA POLICAJTOV Šoféri bacha! Na slovenských cestách sa dnes začína akcia Jablko - ...DVOJNÁSOBNÁ VRAŽDA V kauze vraždy ženy a chlapca vypovedal obžalovaný Branislav ...TO SA LEN TAK NEVIDÍ! Kuriózna kráděž: V Komárne zlodeji odcudzili bazén! NAJČÍTANEJŠIE ČLÁNKY

References: Súd 
 súd 
 súd 
 súd 
 súd 
 súd